cyanic-selkie/wikianc huggingface dataset:
தமிழ் மொழி வானொலி நிலையங்களின் பட்டியல்
அனைத்திந்திய வானொலி (All India Radio) சேவைகள் - தமிழ்நாடு
சிற்றலை சேவை:
தனியார் / மற்ற நிலையங்கள்:
வத்திக்கான் நகர்
(வத்திக்கான் வானொலி)
பிரான்ஸ்
தமிழ் தொலைக்காட்சி நெட்வொர்க் மூலமாக இயங்குகிறது.
மொரிஷியஸ்
(ONEX FM Radio) – மொரிசியசு
உலகம் முழுவதும்
ஜேர்மனியில் 2001ம் ஆண்டு தொடங்கிய 24/7 தமிழ் வானொலி. உலகத் தமிழர்கள் மத்தியில் மிகவும் பிரபலமானது. (Vegam Tamil Radio) இடை நில்லா (Non-Stop) தமிழ் இசை உலகம். தமிழ் இளைஞர்கள் மத்தியில் மிகவும் பிரபலமானது, முதல் தமிழ் இளைஞர் இணைய வானொலி. (அலைக்கும்பா ஆசியா வலையமைப்பு) (Dish Asia Network) – இலங்கை சார்பு இலங்கை அரசாங்கம். இலங்கையில் இருந்து ஈழ மக்கள் ஜனநாயகக் கட்சியின் ஆதரவாக இயக்கப்படுகிறது. இலங்கை அரசின் ஆதரவுடன் லண்டனில் இருந்து கருணா அவர்களின் அமைப்புக் குழுவால் இயக்கப்படுகிறது.
வளங்கள்
Tamil பகுப்பு:தமிழ் ஒலிபரப்புத்துறை
சிவனார் வேம்பு
சிவனார் வேம்பு (Indigofera aspalathoides) என்பது பபேசியே குடும்பத்தைச் சேர்ந்த ஒரு மூலிகைத் தாவரம் ஆகும்.
பெயர்
சிவனார் வேம்பானது காந்தாரி, அன்னெரிஞ்சான் பூண்டு, இறைவன வேம்பு ஆகிய வேறு பெயர்களாலும் அழைக்கப்படுகிறது. இந்தத் தாவரத்தைப் பறித்து உலர்த்தாமல் அன்றே எரித்தாலும் புகையைக் கக்கும் மூலிகை என்ற காரணமாக இதை ‘அன்று எரிந்தான் பூண்டு’ என்று அழைத்துள்ளனர். அது மருவி ‘அன்னெரிஞ்சான் பூண்டு’ ஆகிவிட்டது.
விளக்கம்
இது செம்மண் பகுதிகளில் செழித்து வளரும் ஒரு குறுஞ்செடியாகும். இதன் செவ்விய நிறத் தண்டில் வெள்ளி படர்ந்ததைப் போன்ற ரோம வளரிகள் காணப்படும். மேலும் மிகச் சிறிய அளவிலான முட்டை வடிவ இலைகளைக் கொண்டதாகவும், ஊதா நிறம் கலந்த சிவந்த இதழ்களைக் கொண்ட மலர்கள் பூப்பதாகவும் இது இருக்கும்.
மேற்கோள்கள்
பகுப்பு:மூலிகைகள்
துச்சேன் தசைச்சிதைவு நோய்
துச்சேன் தசைச்சிதைவு நோய் (Duchenne muscular dystrophy -DMD) என்பது கடுமையான வகை தசைச்சிதைவு நோய் ஆகும். இந்நோய் பாதிக்கப்பட்டோருக்கு தசைகள் பலவீனமடைந்திருக்கும். தசை வலுக்குன்றுதலின் அறிகுறி, பொதுவாக சிறுவர்களில் நான்கு வயதில் தொடங்கி விரைவாக மோசமடைகிறது. பொதுவாக தசை இழப்பு முதலில் தொடைகள் மற்றும் இடுப்புகளில் ஏற்படுகிறது. இதனால் எழுந்து நிற்பதில் சிக்கல் ஏற்படலாம். பெரும்பாலானவர்களுக்கு 12 வயதிற்குள் நடக்க முடியாத நிலை ஏற்படும். அதிகரித்த கொழுப்பு உள்ளடக்கம் காரணமாக பாதிக்கப்பட்ட தசைகள் பெரிதாகத் தோன்றக்கூடும். ஸ்கோலியோசிஸும் பொதுவானது. சிலருக்கு அறிவுசார் இயலாமை இருக்கலாம். குறைபாடுள்ள மரபணுவின் ஒற்றை நகலைக் கொண்ட பெண்களுக்கு லேசான அறிகுறிகளைக் காட்டலாம்.
கோளாறு எக்ஸ்-இணைக்கப்பட்ட பின்னடைவு கொண்ட மரபின் காரணமாக இந்தக் கோளாறு ஏற்படுகிறது. மூன்றில் இரண்டு பங்கு நபர்களுக்கு அந்த நபரின் தாயிடமிருந்து பெறப்படுகின்றன, அதே நேரத்தில் மூன்றில் ஒரு பங்கு நபர்களுக்கு புதிய மரபணுப் பிறழ்வு காரணமாக உள்ளது. டிஸ்ட்ரோபின் என்ற புரதத்திற்கான மரபணுவின் பிறழ்வால் இது ஏற்படுகிறது. தசை நாரின் செல் சவ்வை பராமரிக்க டிஸ்ட்ரோபின் முக்கியமானது. மரபணு சோதனை பெரும்பாலும் பிறக்கும்போதே நோயறிதலைச் செய்யலாம். பாதிக்கப்பட்டவர்களுக்கு அவர்களின் இரத்தத்தில் கிரியேட்டின் கைனேஸ் அதிக அளவில் உள்ளது.
அறியப்பட்ட சிகிச்சை எதுவும் இல்லை என்றாலும், உடல் சிகிச்சை, பிரேஸ் மற்றும் சரியான அறுவை சிகிச்சை ஆகியவை சில அறிகுறிகளுக்கு உதவக்கூடும். சுவாச தசைகள் பலவீனம் உள்ளவர்களுக்கு சுவாச உதவிக் கருவிகள் தேவைப்படலாம். பயன்படுத்தப்படும் மருந்துகள் பயன்படுத்தப்படும் மருந்துகளில்,  ஸ்டெராய்டுகள் எனப்படும் ஊக்க மருந்துகள் மெதுவான தசை சிதைவு, வலிப்புத்தாக்கங்கள் மற்றும் சில தசை செயல்பாடுகளை கட்டுப்படுத்தவும், ஆன்டிகான்வல்சண்டுகள், இறக்கும் தசை செல்கள் சேதத்தை தாமதப்படுத்த உதவும் நோயெதிர்ப்பு மருந்துகள் ஆகியவை அடங்கும்.
பிறக்கும் போது 5,000 ஆண்களில் ஒருவரை இவ்வகைத் தசைச் சிதைவு நோய் பாதிக்கிறது. இது தசைவளக்கேடு நோயின் மிகவும் பொதுவான வகை. இந்நோய் கண்ட ஒரு நபரின் சராசரி ஆயுட்காலம் 26 ஆண்டுகள் ஆகும். இருப்பினும், மிகச் சிறந்த கவனிப்புடன், சிலர் 30 அல்லது 40 ஆண்டுகள் கூட வாழலாம். இத்ற்கான ஒரு சிகிச்சையாக மனிதர்களில் மரபணு சிகிச்சை, ஆய்வின் ஆரம்ப கட்டத்தில் உள்ளது.
அறிகுறிகள்
லூயிஸ் பி. ரோலண்டின் கூற்றுப்படி, தசையில் மரபணு வெளிப்பாடு என்ற தொகுப்பில் , ஒரு சிறுவன் டிஎம்டியால் பாதிக்கப்பட்டால், அவன் முதல் படிகளை எடுக்கும் தருணத்திலிருந்து இந்த நிலையை மருத்துவ ரீதியாக அவதானிக்க முடியும். சிறுவன் நடப்பது கடினமாகவும் மிகக் கடினமாகவும் மாறும்; சிறுவனின் 9 முதல் 12 வயதிற்குள் நடப்பதற்கான அவரது திறன் பொதுவாக முற்றிலும் சிதைகிறது. டிஎம்டியால் பாதிக்கப்பட்ட பெரும்பாலான ஆண்கள் 21 வயதிற்குள் “கழுத்திலிருந்து முடங்கிப் போகிறார்கள்”. கால்கள் மற்றும் இடுப்புகளில் தசை விரயம் தொடங்குகிறது, பின்னர் தோள்கள் மற்றும் கழுத்தின் தசைகளுக்கு முன்னேறுகிறது, அதைத் தொடர்ந்து கை தசைகள் மற்றும் சுவாச தசைகள் இழக்கப்படுகின்றன. கன்று தசை விரிவாக்கம் (சூடோஹைபர்டிராபி) மிகவும் வெளிப்படையானது. இதயத் தசை நோய் குறிப்பாக ( நீடித்த கார்டியோமயோபதி ) பொதுவானது, ஆனால் இதய செயலிழப்பு அல்லது அரித்மியா (ஒழுங்கற்ற இதய துடிப்பு) ஆகியவற்றின் வளர்ச்சி அவ்வப்போதுதான் தோன்றும்.
மேற்கோள்கள்
பகுப்பு:மூளை மரபியல் கோளாறுகள்
சமசயனிக் அமிலம்
சமசயனிக் அமிலம் (isocyanic acid) என்பது HNCO என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இது 1830 ஆண்டில் இலைபிக் மற்றும் பிரெடரிக் வோலர் ஆகியோரால் கண்டறியப்பட்டது. நிறமற்ற இச்சேர்மம் விரைந்து ஆவியாகும் தன்மையும் நச்சுத்தன்மையும் கொண்டது ஆகும். 23.5 பாகை செல்சியசு வெப்பநிலையில் இது கொதிக்கத் தொடங்கும். உயிரியல் மற்றும் கரிம வேதியியலில் கார்பன், ஐதரசன், நைட்ரசன் மற்றும் ஆக்சிசன் ஆகிய நான்கு பொதுவாக அறியப்பட்டுள்ள தனிமங்களும் இணைந்து அதிக நிலைப்புத்தன்மையுடன் காணப்படுவது சமசயனிக் அமிலம் ஆகும்.
தயாரிப்பு மற்றும் வினைகள்
பொட்டாசியம் சயனேட்டு போன்ற சேர்மங்களிலுள்ள சயனேட்டு எதிரயனியை வளிம நிலையிலுள்ள ஐதரசன் குளோரைடு அல்லது ஆக்சாலிக் அமிலத்தின் உதவியினால் புரோட்டானேற்றம் செய்து சமசயனிக் அமிலத்தைத் தயாரிக்கலாம்.
உயர் வெப்பநிலைகளில் முப்படிச் சேர்மமான சயனூரிக் அமிலத்தை வெப்பச்சிதைவுக்கு உட்படுத்தியும் சமசயனிக் அமிலத்தைத் தயாரிக்கலாம்.
சமசயனிக் அமிலம் நீராற்பகுப்பு வினைக்கு உட்பட்டு கார்பனீராக்சைடு மற்றும் அமோனியாவாக பிரிகிறது.
இது அமீன்கள்Iஅமீன்களுடன் வினைபுரிந்து கார்பமைடுகள் எனப்படும் யூரியாவைத் தருகிறது.
இவ்வினை கார்பமைடேற்றம் என்ற பெயரால் குறிக்கப்படுகிறது.
எலக்ட்ரான்கள் மிகுந்துள்ள வினைல் ஈதர்களுடன் சமசயனிக் அமிலம் வினைபுரிந்து அவற்றுடன் தொடர்புடைய சமசயனேட்டுகளைத் தருகிறது.
சமபகுதியம்: சயனிக் அமிலமும் பல்மினிக் அமிலமும்
சமசயனிக் அமிலம் கொண்டுள்ள திடப்பொருட்களின் தாழ்வெப்பநிலை ஒளிச்சிதைவு வினை சயனிக் அமிலம் அல்லது ஐதரசன் சயனைடின் இருப்பைக் காட்டுகிறது. இது சமசயனிக் அமிலத்தின் இயங்குச் சமநிலைப்படியாகும். தூய்மையான சயனிக் அமிலத்தைத் தனிமைப்படுத்த முடியாத காரணத்தால் பெரும்பாலும் சமசயனிக் அமிலமே வினைகளுக்கான கரைப்பானாகப் பயன்படுகிறது. மேற்கோள்களுக்காகப் நூல்களைப் பார்வையிடும்போது கூறப்பட்டிருப்பது சமசயனிக் அமிலம்தானா என்பதை உறுதிப்படுத்திக் கொள்வது நல்லது.
சயனிக் அமிலமும் சமசயனிக் அமிலமும் நிலைப்புத்தன்மையற்ற சேர்மமான பல்மினிக் அமிலத்தினுடைய சமபகுதியங்கள் ஆகும்.
வெளி இணைப்புகள்
பகுப்பு:காடிகள் பகுப்பு:சயனேட்டுகள் பகுப்பு:ஐதரசன் சேர்மங்கள் பகுப்பு:கனிம கரிமச் சேர்மங்கள் பகுப்பு:சமசயனேட்டுகள்
மண்டபேஷ்வர் குகைகள்
மண்டபேஷ்வர் குகைகள் (Mandapeshwar Caves) இந்தியாவில் மகாராட்டிராவில் உள்ள மும்பையின் புறநகர் பகுதியான மவுண்ட் பாயின்சூர் அருகே உள்ள போரிவலி என்ற இடத்தில் சிவனுக்கு அர்ப்பணிக்கப்பட்ட 8 ஆம் நூற்றாண்டின் குகைக் குடைவரைக் கோயிலாகும். பிராமணர்களால் ஆக்கிரமிக்கப்படுவதற்கு முன்னர் இக்குகைகள் முதலில் புத்த விகாரங்களாக இருந்துள்ளன.
இருப்பிடம்
இந்த குகைகள் இந்தியாவில் மகாராட்டிராவிலுள்ள மும்பையின் புறநகர் பகுதியான மவுண்ட் பாயின்சூர் அருகே உள்ள போரிவலி என்ற இடத்தில் அமைந்துள்ளது. முதலில் குகைகள் தகிசார் ஆற்றின் கரையில் இருந்தன. ஆனால் பின்னர் ஆற்றின் போக்கு மாறியது. இப்பகுதியின் பெயர் இந்த கோவிலில் இருந்து பெறப்பட்டது என்று நம்பப்படுகிறது, போரிவலியின் கிழக்குப் பகுதியில் உள்ள சஞ்சய் காந்தி தேசியப் பூங்காவில் அமைந்துள்ள கான்கேரி குகைகளை போர்த்துகீசிய தேவாலய கட்டட இடிபாடுகள் குகையின் மேல் பகுதியில் காணப்படுகின்றன. இம்மாகுலேட் கன்செப்சன் தேவாலயம் அதன் தெற்கு பகுதியில் அமைந்துள்ளது. குகைக்கு முன் உள்ள திறந்த வெளி மைதானம் அங்குள்ள மக்கள் விளையாடுமிடமாகவும், வண்டிகள் நிறுத்தும் பகுதியாகவும் பயன்படுத்தப்படுகிறது. இந்த குகைக்கு முன்னால் சுவாமி விவேகானந்தர் சாலை அமைந்துள்ளது.
வரலாறு
மண்டபேஷ்வர் குகை என்ற பெயர், கடவுள் வாழும் இடம் என்ற பொருள்படும். இந்த குகைகள் ஏறக்குறைய 1500 முதல் 1600 ஆண்டுகளுக்கு முன்பு கட்டப்பட்டது என நம்பப்படுகிறது. கிட்டத்தட்ட இதே காலங்களில் ஜோகீஸ்வரி குகைகளும் கட்டப்பட்டது (கி.மு 520-550 முதல் கட்டப்பட்டது).
இந்த குகைகள் முதலில் புத்த பிக்குகளால் வெட்டப்பட்டன. இந்தியாவின் ஆரம்பகால கல்வெட்டு கோயில்கள் மற்றும் பாறை கலை ஆகியவை பௌத்த பிக்குகளால் உருவாக்கப்பட்டது. இவர்கள் புத்தரின் செய்தியினைப் பரப்புபவர்களாக இருந்தனர். மகாராஷ்டிரா மற்றும் மேற்குத் தொடர்ச்சி மலைகளில் உள்ள பல மலைச்சிகரங்களும் அவர்களின் இலக்காகும். மும்பையைச் சுற்றியுள்ள மலைகள் கடல் வணிக வழித்தடங்களாக இருந்தன. கன்ஹேரி குகைகளின் ஆக்கிரமிப்பின் போது பெளத்த பிக்குகள் மண்டபத்தில் ஓவியங்கள் வரைந்த பின்னர் மற்றொரு இடத்தைக் கண்டுபிடித்தனர். பௌத்த துறவிகளால் இந்த குகை உருவாக்கப்பட்டு, பின்னர் வர்ணங்கள் வரைவதற்கு பாரசீகர்கள் பணியமர்த்தப்பட்டனர்.
இந்த குகைகளில் உள்ள சிற்பங்கள், ஜோகேஸ்வரி குகைகளில் காணப்படும் சிற்பங்கள் செதுக்கப்பட்ட அதே காலப்பகுதியில் செதுக்கப்பட்டதாக மதிப்பிடப்பட்டுள்ளது. இது மிகப் பெரிய மண்டபத்தையும், முக்கிய கர்ப்பகிரகத்தையும் கொண்டிருக்கிறது.
பயன்பாடு
இந்த குகை காலப்போக்கில், உலக போரின் போது வீரர்கள் பயன்படுத்தி வந்தனர், பொதுமக்களும் தங்கியிருந்தனர், ஆரம்பகால போர்த்துகீசியர்கள் அதை பிரார்த்தனை நடத்துமிடமாக பயன்படுத்தினர். இந்த குகைகள் வெவ்வேறு ஆட்சியாளர்களின் தொடர்ச்சியான படையெடுப்பிற்குச் சாட்சியாக இருந்தன, ஒவ்வொரு முறையும் குகைகள் வேறொரு காரணத்திற்காகப் பயன்படுத்தப்பட்டன. சில நேரங்களில் இராணுவத்தினரால் அல்லது சில நேரங்களில் அகதிகளால் வீடுகள் போன்று பயன்படுத்தப்பட்டன. இந்த காலகட்டத்தில் தனித்துவமான ஓவியங்கள் மோசமாகத் தகர்க்கப்பட்டன. 1739 ஆம் ஆண்டு இந்த பகுதியில் மராத்தியர்களின் படையெடுப்புக்குப் பிறகு, பல ஆண்டுகள் இந்த பகுதி வனாந்திரமாக இருந்தது. குகைகள் மீண்டும் கண்டுபிடிக்கப்பட்டு இந்திய தொல்லியல் சங்கத்தின் பாதுகாப்பின் கீழ் கொண்டுவரப்பட்டது.
இடிபாடுகள்
இப்போது சுவர்களில் காணப்படுகிற பெரும்பாலான ஓவியங்கள் அழிக்கப்பட்டுவிட்டன, அவை அதன் புகழ்பெற்ற கடந்த காலத்தை நினைவூட்டுகின்றன. தேவாலயம் அதன் கல்லறைக் குகை வளாகங்களுக்கு மேலே அமைந்துள்ளது. குகைகளின் மேலே ஒரு பழைய கட்டிட இடிபாடுகள் உள்ளன. இந்த அழிவுகள் 1544-ல் கட்டப்பட்ட ஒரு பழைய தேவாலயத்திற்குச் சொந்தமானது. இந்த இடிபாடுகள் இந்திய தொல்லியல் சங்கத்தின் பாதுகாப்பின் கீழ் உள்ளன.
சிற்பங்கள்
மும்பையில் நான்கு கல்வெட்டுக் குகைக்கோவில்கள் உள்ளன: எலிஃபண்டா குகைகள், ஜோகீஸ்வரி குகைகள், மகாகாளி குகைகள், மண்டபேஸ்வர் குகைகள் ஆகியன. நான்கு குகைகளும் ஒரே சிற்ப வகைகளைக் கொண்டுள்ளன. மண்டபேஸ்வரில் உள்ள சிற்பங்கள் குப்த சாம்ராஜ்யத்தின் பிற்பகுதியிலோ அல்லது சில காலம் கழித்தோ ஆரம்பிக்கப்பட்டன. எலிஃபண்டா தீவு 1987 ஆம் ஆண்டில் யுனெஸ்கோவின் உலக பாரம்பரியத் தளமாக அறிவிக்கப்பட்டது.
மண்டபேஷ்வர் குகைகளில் நடராசர், சதாசிவன் மற்றும் அர்த்னாரீஷ்வர் போன்ற தெய்வங்களின் சிற்பங்கள் உள்ளன. மேலும் கணேசன், பிரம்மா மற்றும் விஷ்ணு சிலைகளையும் கொண்டுள்ளது. இந்த படைப்புகளில் இந்து கடவுள்களின் மற்றும் தெய்வீகப் புராணக் கதைகள் சித்தரிக்கப்பட்டன. இன்றும் கூட பார்வதியுடன் சிவனின் திருமணத்தை குறிக்கும் ஒரு விரிவான சிற்பம் இந்த குகைகளின் தெற்கே ஒரு பெரிய சதுர ஜன்னல் வழியாக பார்க்கலாம். குகைகள் ஒரு தொல்பொருள் மரபுரிமைத் தளமாக அறிவிக்கப்பட்டு, சட்டத்தின் கீழ் பாதுகாக்கப்படுகின்றன.
குறிப்புகள்
பகுப்பு:கட்டிடக்கலைப் பாணிகள் பகுப்பு:இந்தியக் கட்டிடக்கலை பகுப்பு:குடைவரைகள் பகுப்பு:மும்பை புறநகர் மாவட்டம்
சூளை சீனிவாசப் பெருமாள் கோயில்
சீனிவாசப் பெருமாள் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் சூளை புறநகர்ப் பகுதியில், 13.0895°N, 80.2661°W என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள ஒரு பெருமாள் கோயில் ஆகும். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் கோயில்களில் ஒன்றாகும்.
மேற்கோள்கள்
பகுப்பு:சென்னை கோயில்கள் பகுப்பு:சென்னை மாவட்டத்திலுள்ள பெருமாள் கோயில்கள்
நீர்வேலி
நீர்வேலி இலங்கையின் யாழ்ப்பாண மாவட்டத்தின் மத்திய பகுதியில் அமைந்துள்ள ஒரு கிராமம். இந்த ஊரின் எல்லைகளாக கிழக்கே கைதடியும் வடக்கே சிறுப்பிட்டியும் மேற்கே அச்செழு, ஊரெழு ஆகியவையும் தெற்கே கோப்பாயும் உள்ளன. வாழைச்செய்கை, குடிசைக் கைத்தொழில், சவாரித்திடல், கூட்டுறவுச்சங்கம், வழிபாட்டுத் தலங்கள் போன்றனவற்றுக்குப் பிரபலமான ஊராகும்.
பொருளாதார ஈட்டல்களை பயிர்ச்செய்கை, கால்நடை வளர்ப்பு, சிறுகைத்தொழில், வியாபாரம், அரசாங்க மற்றும் தனியார் துறை உத்தியோகங்கள் போன்றன இங்கு நடைபெறுகின்றன.
இடப்பெயர் வரலாறு
வலிகாமம் கிழக்குப் பகுதியில் பல பாகங்களிலுமிருந்து பாய்ந்து வருகின்ற மழை நீரைத் தன்னுள்ளடக்கி அதனைத் தனக்கு நீர் நிலையாலான வேலியாக்கி தன் கிழக்கெல்லையாக அமைத்துக் கொண்டதால் ‘நீர்வேலி’ என்னும் பெயரைக் கொண்டதே இந்த நீர்வேலிக் கிராமம். மேலும் நிலத்தின் கீழ் நன்னீரூற்று அமைந்துள்ள சிறப்பும் இயற்கையாகவே இக்கிராமத்துக்கு உண்டு. இதனையே ‘ஊர்ப் பெயர் உட்பொருள் விளக்கம்’ என்னும் நூலில் ஸ்ரீ.இ.நமசிவாயம்பிள்ளை அவரக்ள் பின்வரும் பாடல் மூலம் எடுத்தியம்பியுள்ளார்:
(தாவு அபல் ஆவி கொள – பாய்கின்ற பல பாகங்களிலுமிருந்து வருகின்ற மழைநீரைத் தன்னுள் அடக்குகின்ற நீர்வேலியூர் ஆர்படி சமுத்திர வேலியாற் சூழப்பட்ட பெரிய பூமி எனப்படுகின்றது.)
வேலி என்பது பழந்தமிழ் சொல் வேரல், வேலி, வேர்க்கோட்பலவு என்ற தொடக்கத்தையுடைய குறுந்தொகைப் பாடல் (8) கண்கவேலி ஸ்ரீஅரண் மதில் எல்லை எனச் சோழர் காலத்து நில அளவுப் பெயர்களில் 'வேலி'யும் ஒன்றாகும். யாழ்ப்பாண மாவட்டத்தில் வேலி ஈற்றுப் பெயர் கொண்டதாக நீர்வேலி, அச்சுவேலி, கட்டைவேலி, திருநெல்வேலி, சங்குவேலி முதலான இடங்கள் உள்ளன. இவற்றுள் நீர் நிலையைத் தனது கிழக்கெல்லையாகக் கொண்டதால் இக்கிராமம் நீர்வேலி ஆயிற்று.
வழிபாட்டிடங்கள்
அவற்றுள் சில:
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வடை
வடை பலகார வகைகளில் ஒன்றாகும். உணவுடனும் சிற்றுண்டியாகவும் பரிமாறுவர். தமிழர்களின் பெரும்பாலான விழாக்களிலும் சடங்குகளிலும் வடை பொதுவாகப் பரிமாறப்படும். இலங்கை, தென்னிந்தியா மக்கள் பலரும் வடையை விரும்பி உண்பர். உளுந்து வடை, பருப்பு வடை என்பன பரவலான வடை வகைகள். உளுத்தம் பருப்பில் செய்யும் வடையை வடை அல்லது உளுந்து வடை என்றும் மென்மையாக இருப்பதால் மெதுவடை என்றும் அழைப்பர். கடலைப் பருப்பில் செய்வதை பருப்பு வடை அல்லது மசால் வடை என்றும் அழைப்பர். இந்து மதத்தில் இறைவழிபாட்டில் அனுமானுக்கு சூட்டப்படும் வடை மாலையானது தட்டை வடை என்று அழைக்கப்படுகிறது.
செய்முறை
உளுத்தம் பருப்பு அல்லது கடலைப் பருப்பை ஊற வைத்து கெட்டியாக அரைத்து நறுக்கிய வெங்காயம், பச்சை மிளகாய் போன்றன சேர்த்து அளவாக உப்புச் சேர்த்துப் பிசைந்தெடுத்துச் சிறு சிறு உருண்டைகளாக்கித் தட்டிக் கொதிக்கும் எண்ணெயில் போட்டு வடை சுடலாம். உளுந்து வடையில் நடுவில் சிறு துளை இடுவர். ஏனேனில் அப்பொழுதுதான் வடை முழுவதுமாக வெந்து மெதுவாக இருக்கும்.
வடைப் பலகாரங்கள்
வடையைச் சாம்பார், தயிர் ஆகியவற்றில் போட்டும் ஒரு பண்டமாகக் கொடுப்பர். இவற்றை முறையே சாம்பார் வடை, தயிர் வடை என அழைப்பர். மேலும் வடை உடன் சேர்த்து பல வகை சட்னிகளும் தொட்டு கொள்ளப்படுகிறது.
சான்றுகள்
பகுப்பு:வடை பகுப்பு:இந்திய உணவுகள் பகுப்பு:கேரள சமையல் பகுப்பு:சாலையோர உணவுகள்
அமித் தேவ்
அமித் தேவ் (Amit Dave) இந்தியாவின் குசராத்து மாநிலத்தைச் சேர்ந்த ஒரு புகைப்படக் கலைஞர் ஆவார். பத்திரிகை, புத்தகங்கள், நாடகம் மற்றும் இசை ஆகிய துறைகளின் 2022 ஆம் ஆண்டுக்கான புலிட்சர் பரிசு வென்றவர்கள் பட்டியலில் இவர் இடம்பெற்றுள்ளார். இந்தியாவில் கோவிட்-19 தொற்றுநோயை உள்ளடக்கிய இராய்ட்டர்சு செய்தி நிறுவனத்தின் புலிட்சர் பரிசு பெற்ற புகைப்படக் குழுவில் அமித் தேவு ஒரு பகுதியாக உள்ளார்.
பிறப்பு
அமித் தேவ் குசராத்து மாநிலத்தில்  உள்ள அகமதாபாத்து நகரத்தில் பிறந்தார்.
தொழில்
அமித் தேவ் இந்தியாவின் அகமதாபாத்தில் உள்ள இராய்ட்டர்சு செய்தி நிறுவனத்தின் மூத்த புகைப்பட பத்திரிக்கையாளர் ஆவார். இந்தியன் எக்சுபிரசு குழுமத்தில் பணிபுரிவதற்கு முன்பு தேவ் மாநில இதழிலும், குசராத்தில் உள்ள உள்ளூர் செய்தித்தாள்களிலும் புகைப்படக் கலைஞராகப் பணியாற்றினார். 2002 ஆம் ஆண்டு இராய்ட்டர்சு செய்தி நிறுவனத்தில் சேர்ந்தார். இந்தியாவில் கோவிட்-19 தொற்றுநோய் ஆவணப் புகைப்படத்தைத்  தவிர, அமித் தேவ் 2001 குசராத்து பூகம்பம், 2002 குசராத்து கலவரங்கள் மற்றும் 2004 இந்தியப் பெருங்கடல் பூகம்பம் மற்றும் தென்னிந்தியாவில் சுனாமி போன்ற நிகழ்களிலும் முக்கியப் பங்காற்றியுள்ளார்.
விருது
இந்தியாவில் கொரோனா எண்ணிக்கை மற்றும் விவரம் பற்றிய ஆவணப் புகைப்படங்களுக்காக அத்னான் அபிதி, சன்னா இர்சாத் மட்டூ, தேனிசு சித்திக்கி அமித் தேவ் உள்ளிட்ட குழுவினருக்கு 2022 ஆம் ஆண்டுக்கான புலிட்சர் பரிசு அளிக்கப்பட்டது. .
மேற்கோள்கள்
பகுப்பு:புலிட்சர் பரிசு பெற்றவர்கள் பகுப்பு:குஜராத் மக்கள் பகுப்பு:புகைப்படக் கலைஞர்கள் பகுப்பு:வாழும் நபர்கள் பகுப்பு:இந்தியப் புகைப்படக்கலைஞர்கள்
சென் மோதிரம்
சென் மோதிரம் (Shen ring) என்பது பண்டைய எகிப்திய கடவுள்கள் கைகளில் பற்றி இருக்கும் பாதுகாப்பு வளையல் போன்ற மோதிரம் ஆகும்.
எகிப்திய மொழியில் சென் என்பதற்கு கயிற்றால் சுற்றியிருக்கும் வளையம் போன்ற மோதிரம் என்று பொருளாகும். பண்டைய எகிப்திய தொன்மவியலில், சென் மோதிரம் அழிவற்ற பாதுகாப்பின் அடையாளமாகக் கருதப்படுகிறது.
கழுகுத் தலை கொண்ட ஓரசு கடவுளின் கையில் எப்போதும் சென் மோதிரம் இருக்கும். எகிப்தின் மூன்றாம் வம்ச ஆட்சியின் நினைவுச் சின்னங்களில் ஒன்றான பார்வோன் ஜோசெர் பிரமிடு வளாகத்தில் சென் மோதிரம் ஒன்றை தொல்லியல் அகழாய்வில் கண்டெடுத்தனர்.
சென் மோதிரத்தை இரட்டை வடக்கயிற்றியில் சுற்றப்பட்டிருக்கும். கயிற்றின் முனைகள் மடிந்திருக்கும் வகையில், ஒரு மூடிய வளையம் அடிப்பகுதியில் முடிச்சுடன் உருவாகிறது. சென் மோதிரம், சிலுவை போன்ற ஆங்க் அல்லது தாயத்து அல்லது போல தோன்றுகிறது. இது ஒரு மந்திர உதவியாக பயன்படுத்தப்பட்டது. எகிப்தின் மூன்றாம் வம்ச மற்றும் நான்காம் வம்ச ஆட்சிக் காலங்களில் பார்வோன்களின் குடும்பத்தினர் பாதுகாப்புக்காக கழுத்தில் அணிந்திருந்தனர்.
மேற்கோள்கள்
பகுப்பு:எகிப்தின் தொல்பொருட்கள் * பகுப்பு:சமயக் கருத்துருக்கள் பகுப்பு:சமயச் சின்னங்கள் பகுப்பு:எகிப்திய தொன்மவியல் பகுப்பு:எகிப்திய நாகரிகம் பகுப்பு:எகிப்தியப் பண்பாடு பகுப்பு:தொல்பொருட்கள்
கோவிந்தபுரம், அரியலூர் .
இந்தியா-தமிழ்நாடு மாநிலம், அரியலூர்  மாவட்டத்தில் கோவிந்தபுரம் கிராமம் உள்ளது.
மக்கள் தொகை
மக்கள் தொகை கணக்கெடுப்பின்படி, கிராமத்தின்  மொத்த மக்கள் தொகையில் 3718  ஆகும். இதில் ஆண்கள் 1699 பேரும், பெண்கள் 2019 பேரும் உள்ளனர்.
மேற்பார்வை
பகுப்பு:அரியலூர் மாவட்டத்திலுள்ள கிராமங்கள்
இரண்டாம் அல்-அலமைன் சண்டை
பின்புலம்
1940-42 காலகட்டத்தில் வடக்கு ஆப்பிரிக்க போர்முனையில் அச்சுப்படைகளுக்கும் நேச நாட்டுப் படைகளுக்கும் தொடர்ந்து சண்டை நிகழ்ந்து வந்தது. இரு தரப்பினரும் வடக்கு ஆப்பிரிக்காவில் கிழக்கு மேற்காக தாக்கியும் பின்வாங்கியும் இரு ஆண்டுகள் சண்டையிட்டனர்.
செப்டம்பர் 1940ல் இத்தாலியின் எகிப்து படையெடுப்பால் தொடங்கிய இப்போர்த்தொடர், மேற்குப் பாலைவனப் போர்த்தொடர் என்று அழைக்கப்பட்டது. லிபியாவிலிருந்து எகிப்து மீது படையெடுத்த இத்தாலியப் படைகளை முறியடித்த நேச நாட்டுப் படைகள் அவற்றை விரட்டிக் கொண்டு லிபியாவுக்குள் சென்றன. இக்கட்டான சூழ்நிலையில் சிக்கிக் கொண்ட இத்தாலிக்கு உதவ இட்லர் தளபதி எர்வின் ரோம்மல் தலைமையிலான ஆப்பிரிக்கா கோர் ஜெர்மானியப் படைப்பிரிவை வடக்கு ஆப்பிரிக்காவுக்கு அனுப்பினார். ரோம்மலின் போர்த்திறனாலும், புதிதாக வந்திறங்கிய ஜெர்மானியப் படைப்பிரிவுகளின் பலத்தாலும் போரின் போக்கு மாறியது. மீண்டும் 1941ல் ரோம்மலின் தலைமையில் கிழக்கு நோக்கி படையெடுத்தன. நேசநாட்டுப் படைகளை முறியடித்த ரோம்மலின் படைகள் டோப்ருக் நகரை முற்றுகையிட்டன. நீண்ட ஆயத்தங்களுக்குப் பின்னர் நேச நாட்டுப் படைகள் குரூசேடர் நடவடிக்கையின் மூலம் ரோம்மலைத் தோற்கடித்து பின்வாங்கச் செய்தன. 1941ன் இறுதியில் அல்-அகீலா அரண்நிலைகளுக்குப் பின்வாங்கிய ரோம்மலின் படைகள் 1942ல் மீண்டும் கிழக்கு நோக்கிப் படையெடுத்தன. கசாலா சண்டையில் வெற்றி பெற்று டோப்ருக்கைக் கைப்பற்றிய ரோம்மலின் படைகள் எகிப்து எல்லையைத் தாண்டி முன்னேறின.
ரோம்மலின் கிழக்கு திசை முன்னேற்றத்தை முதலாம் எல் அலாமெய்ன்சண்டை, அலாம் எல் அல்ஃபா சண்டை ஆகியவற்றின் மூலம் பிரித்தானியப் படைகள் தடுத்து நிறுத்தின. சில மாத கால மந்தநிலைக்குப் பின்னர் அதுவரை பின்வாங்கிக் கொண்டிருந்த பிரித்தானியப் படைகள் மீண்டும் ரோம்மலின் படைகளை அல்-அலமைனில் தாக்கின. இரண்டாம் அல்-அலமைன் சண்டை நிகழ்ந்த காலகட்டத்தில் வடக்கு ஆப்பிரிக்காவின் மேல்நிலை உத்தி நிலை நேச நாட்டுப் படைகளுக்கு சாதமாக மாறியிருந்தது. நேச நாடுகளின் தளவாட உற்பத்தி பலம் மற்றும் எண்ணிக்கை பலம் ஆகியவை ரோம்மலின் படைகளை இக்கட்டான நிலைக்கு கொண்டு சென்றிருந்தன. நாளுக்கு நாள் நேசநாட்டுப் படைப்லம் கூடிக் கொண்டே போனது. ஈராண்டுகள் சண்டைகளில் பல பிரித்தானியத் தளபதிகள் மாற்றப்பட்டு இறுதியில் ரோம்மலின் போர்த்திறனிற்கு ஏற்ற திறனுடைய பெர்னார்ட் மோண்ட்கோமரி பிரித்தானிய 8வது ஆர்மியின் தளபதியாகப் பொறுப்பேற்றிருந்தார். இக்காரணங்களால் முதலாம் அல்-அலமைனில் பிரித்தானியப் படைகள் வெற்றி பெற்றால் வடக்கு ஆப்பிரிக்காவில் ரோம்மலின் தோல்வி உறுதி என்ற நிலை உருவானது. அலாம் எல் அல்ஃபா சண்டைக்குப் பின் கிடைத்த இரு மாத இடைவெளியை இரு தரப்பினரும் தங்கள் படைகளை பலப்படுத்த பயன்படுத்தியிருந்தனர். ரோம்மலின் படைகள் அல்-அலமைன் அரண் நிலைகளைச் சுற்றி பெரும் கண்ணிவெடிக் களங்கள், முட்கம்பி வேலிகள் ஆகிவற்றை அமைத்திருந்தன.
அக்டோபர் 23, 1942ல் இரண்டாம் அல்-அலமைன் சண்டை தொடங்கியது.
சண்டையின் போக்கு
இரண்டாம் எல் அலாமெய்ன் சண்டை ஐந்து கட்டங்களாக நடைபெற்றது. அவை
அக்டோபர் 29-30 தேதிகளில் போர்க்களத்தில் மந்த நிலை நிலவியது. இக்காலகட்டத்துக்கு எப்பெயரும் தரப்படவில்லை.
ஊடுருவல்
அக்டோபர் 23 முன்னிரவில் மோண்ட்கோமரியின் படைகள் ஒரு பெரும் பீரங்கித் தாக்குதலுடன் தங்கள் முன்னேற்றத்தைத் தொடங்கின. வட-தெற்காக அமைந்திருந்த அச்சு நாட்டு அரண்கோட்டில் தெற்கில் தாக்குதல் நிகழும் என்று ”பெர்ட்ராம் நடவடிக்கை” என்ற ஏமாற்று நடவடிக்கையின் மூலம் அச்சுத் தளபதிகளை நேச நாட்டுப் படைகள் ஏமாற்றியிருந்தனர். மாறாக வடக்குப் பகுதியில் தாக்குதல் நடைபெற்றது. தனது படைநிலைகளைச் சுற்றி ரோம்மல் உருவாக்கியிருந்த பெரும் கண்ணி வெடி களங்களை ஊடுருவ மோண்ட்கொமரி தனது காலாட்படை டிவிசன்களை பயன்படுத்தினார். டாங்குகள் மேலேறிச் செல்லும் போது அவற்றின் எடையைத் வெடி தூண்டுகோலாகக் கொண்டிருந்த கன்னிவெடிகள் நடந்து செல்லும் எடை குறைந்த காலாட்படை வீரர்கள் மேலேறி செல்லும் பொது வெடிக்கவில்லை. இந்த நடவடிக்கைக்கு லைட்ஃபூட் நடவடிக்கை என்று குறிப்பெயரிடப்பட்டிருந்தது. காலாட்படைகளுடன் முன்னேறிய சண்டைப் பொறியாளர் படைப்பிரிவுகள் கண்ணிவெடிகளை செயலிழக்கச் செய்து கண்ணிவெடிக் களங்களிடையே டாங்குகள் முன்னேற குறுகலான பாதைகளை அமைத்தன. 24ம் தேதி அதிகாலை 2.00 மணியளவில் அவ்வாறு உருவாக்கப்பட்ட பாதைகளின் வழியே மோண்ட்கோமரியின் கவச படைப்பிரிவுகள் மெதுவாக முன்னேறத் தொடங்கின. 24ம் தேதி காலை களத்தின் வட பகுதியில் உருவாக்கப்பட்டிருந்த டாங்குப் பாதைகளை அகலப்படுத்தப்பட்டன. 24ம் தேதி இரவில் நேச நாட்டுப் படைகளின் ஊடுருவல் முயற்சி முழு வெற்றியுடன் முடிவடைந்தது.
எதிர்த்தாக்குதல்
தொடர்ந்து இயங்கா நிலையில் இருந்தால் தனது படைப்பிரிவுகள் அழிக்கப்பட்டுவிடும் என்பதை உணர்ந்த ரோம்மல் எல் அலாமெய்ன் களத்தின் வடக்குப் பகுதியில் அக்டோபர் 26 அன்று காலை தனது எதிர்த்தாக்குதலைத் தொடங்கினார். வடக்குக் களத்தில் சண்டை தீவிரமானது. அச்சுப் படைகளின் முன்னேற்றத்தை வான்படை குண்டுவீச்சின் துணையுடன் மோண்ட்கோமரி முறியடித்தார். ஆனால் அடுத்த சில நாட்களில் இரு தரப்பினராலும் பெரிய அளவில் வெற்றி பெற முடியவில்லை. இரு தரப்பு படைகளும் முன்னேற முடியாமல் ஒரு மந்த நிலை உருவானது. புதிய இருப்புப் படைப்பிரிவுகளை ஈடுபடுத்தியும் இரு தளபதிகளாலும் எதிர் தரப்பு படைநிலைகளை ஊடுருவ முடியவில்லை. இரு தரப்பிலும் பெரும் இழப்புகள் ஏற்பட்டிருந்தன. ஆனால் எண்ணிக்கை பலம் கொண்ட நேச நாட்டுப் படைகளால் எளிதில் இழப்புகளை ஈடுகட்டி புதிய இருப்புப் படைப்பிரிவுகளை களத்துக்கு அனுப்ப முடிந்தது. மேலும் ஏழு நாட்கள் தொடர் போருக்குப் பின்னர் அச்சு நாட்டுப் படைகளின் எரிபொருள் கையிருப்பு கிட்டத்தட்ட தீர்ந்து போயிருந்தது. நேச நாட்டுப் படைகளின் அடுத்த தாக்குதல் முயற்சியை தன் படையினால் சமாளிக்க முடியாது என்பதை ரொம்மல் உணர்ந்தார்.
சூப்பர்சார்ஜ்
அக்டோபர் 30-நவம்பர் 1 ல் ரோம்மல் பின்வாங்க ஆயத்தங்களை செய்து கொண்டிருக்கும் போதே மோண்ட்கோமரி தனது அடுத்த கட்ட தாக்குதலான சூப்பர்சார்ஜ் நடவடிக்கையைத் தொடங்கினார். பெரும் பீரங்கித் தாக்குதலுக்குப் பின்னர் பல நேச நாட்டு கவசப் படைப்பிரிவுகள் அச்சு அரண்நிலைகளை ஒரே நேரத்தில் தாக்கின. தாக்க்குதலில் ஈடுபட்ட முன்னணி கவசப் படைபிரிவுகளுக்கு பெரும் இழப்புகள் ஏற்பட்டாலும் பின் தொடர்ந்து வந்த பிற பிரிவுகள் அச்சு அரண்நிலைகளை ஊடுருவித் தகர்த்தன. இத்தாக்குதலால் ரோம்மலின் எஞ்சிய கவசப் பிரிவுகள் சின்னாபின்னமாகின. சண்டை தொடர்ந்தால் தனது ஒட்டுமொத்த படையும் அழிந்து விடும் என்று அஞ்சிய ரோம்மல் முன் திட்டமிட்டபடி ஃபூக்கா கோட்டிற்கு பின் வாங்க தன் படைப்பிரிவுகளுக்கு உத்தரவிட்டார். நவம்பர் 3ம் தேதி தொடங்கவிருந்த இப்பின்வாங்கல் இட்லரின் தலையீட்டால் தள்ளிப்போனது.
முடிவு
தன் படைகள் பின்வாங்கக் கூடாது என்று இட்லர் பிடிவாதம் பிடித்ததால் பலவீனமடைந்த பல அச்சு படைப்பிரிவுகள் முன்னேறும் நேச நாட்டுப் படைகளால் சுற்றி வளைக்கப்பட்டு அழிக்கப்பட்டன. தோல்வியடைந்த ரோம்மலின் படைகள் வேகமாக களத்தை விட்டு பின்வாங்கத் தொடங்கின. இட்லரின் தலையீட்டால் அவற்றுக்கு எதிர்பார்த்தைதை விட அதிகமான இழப்புகள் நேர்ந்திருந்தன. விரட்டி வரும் நேச நாட்டுப் படைகள் ஃபூக்கா அரண்நிலையையினையும் கைப்பற்றின. நவம்பர் 11 வரை பாலைவனத்தில் தப்பிக்கப் பின்வாங்கும் அச்சுப் படைகளை விடாது விரட்டி மெர்சா மாத்ரூ, சிடி பர்ரானி, சொல்லும், கப்பூசோ கோட்டை, ஆலஃபாயா கணவாய் ஆகியவற்றையும் கைப்பற்றின. எரிபொருள் தீர்ந்த பின்னரே நேச நாட்டுப் படைகளின் விரட்டல் நின்றது.
இவ்வாறு இரண்டாம் எல் அலாமெய்ன் நேச நாட்டுப் படைகளுக்கு பெரும் வெற்றியுடன் முடிவடைந்தது.
விளைவுகள்
எல் அலாமெய்ன் தோல்வியால் இரண்டு ஆண்டுகளில் மூன்றாம் முறையாக அச்சுப் படைகளின் கிழக்கு நோக்கிய முன்னேற்றம் முறியடிக்கப்பட்டு மீண்டும் அவை மேற்கு திசையில் எல் அகீலா அரண்நிலைகளுக்கு பின்வாங்கின. முன் இருமுறையும் நேச நாட்டு தளவாடப் போக்குவரத்து நெருக்கடியால் ரோம்மலின் படைகளை அவற்றால் எல் அகீலாவிலிருந்து வெளியேற்ற முடியவில்லை. ஆனால் இம்முறை நேசநாட்டு தளவாட இறக்குமதியும் போக்குவரத்தும் முன்பை விட பன்மடங்கு அதிகப்படுத்தப் பட்டிருந்ததால் மோண்ட்கோமரி உடனடியாக எல் அகீலா மீது தாக்குதல் நடத்தி அங்கிருந்து ரோம்மலின் படைகளை விரட்டினார். ஜனவரி 1943ல் அச்சுப் படைகள் லிபியாவை விட்டு வெளியேறி துனிசியாவுக்கு பின்வாங்கி விட்டன. திரிப்பொலி நகரம் நேச நாட்டுப் படைகள் வசமானது. இரண்டாம் எல் அலாமெய்ன் சண்டை நடந்து கொண்டிருக்கும் போதே டார்ச் நடவடிக்கையின் மூலம் இன்னொரு புறம் அமெரிக்கப் படைகள் வடக்கு ஆப்பிரிக்காவில் தரையிறங்கின. இதனால் வடக்கு ஆப்பிரிக்காவில் அச்சுபடைகள் இருமுனைப் போர் புரியும் நிலைக்குத் தள்ளப்பட்டன.
இரண்டாம் எல் அலாமெய்ன் சண்டை வடக்கு ஆப்பிரிக்கப் களத்தின் மிக முக்கியமான சண்டையாகக் கருதப்படுகிறது. சூயசு கால்வாயைக் கைப்பற்றும் அச்சுப் படைகளின் ஆப்பிரிக்க மேல்நிலை உத்தியைத் தகர்த்த திருப்புமுனைச் சண்டையாகவும் கருதப்படுகிறது.
மேற்கோள்கள்
பகுப்பு:1942 நிகழ்வுகள் பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்) பகுப்பு:மேற்கோள் வழு-ref குறிச்சொல்லுக்கு உரையில்லாதவை
கட்டையங்காடு சேவுகப்பெருமாள் கோயில்
கட்டையங்காடு சேவுகப்பெருமாள் கோயில் தமிழ்நாட்டில் தஞ்சாவூர் மாவட்டம், கட்டையங்காடு என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் அய்யனார் சன்னதி உள்ளது. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மார்குவரைட் இலவுகியேர்
மார்குவரைட் இலவுகியேர் (Marguerite Laugier)) ( உலோம்மி எனப்படும்) (12 செப்டம்பர் 1896 – 10 ஜூன் 1976) ஒரு பிரெஞ்சு வானியலாளர் ஆவார். இவர் 1930 களில் இருந்து 1950 கள் வரையில் நைசு வான்காணகத்தில் பணிபுரிந்தார். இக்கால வானியல் கட்டுரைகள் இவரை "மதாம் இலவுகியேர்" எனக் குறிப்பிடுகின்றன.
இவர் 1932 முதல் 1955 வரையில் 21 சிறுகோள்களைக் கண்டுபிடித்த்தாக கூறுகிறது.
இலூயிசு பாயர் அல்சியர்சில் 1949 இல் கண்டுபிடித்த முதன்மைப் பட்டைச் சிறுகோளான 1597 இலவுகியேர் இவரது நினைவாகப் பெயரிடப்பட்டுள்ளது (சி.கோ.சு. 4418).
மேற்கோள்கள்
பகுப்பு:பிரெஞ்சு வானியலாளர்கள் பகுப்பு:1896 பிறப்புகள் பகுப்பு:1976 இறப்புகள் பகுப்பு:சிறுகோள் கண்டுபிடிப்பாளர்கள் பகுப்பு:பிரெஞ்சுப் பெண் அறிவியலாளர்கள் பகுப்பு:பெண் வானியலாளர்கள்
தூப்பி-குவரானி மொழிகள்
தூப்பி-குவார்னி என்பது தென் அமெரிக்காவில் வழங்கும் பழங்குடி மக்களின் மொழிகளில் ஒன்றான தூப்பி மொழிகளுள் முக்கியமான ஒன்று. இக் குடும்பத்தில் உள்ள மொத்தம் 11 குழுக்களில் 53 தனி மொழிகள் உள்ளன. இவற்றுள் குவார்னி மொழியும் பழம் தூப்பி மொழியும் நன்கு அறியப்பட்ட மொழிகள்.
ஆங்கிலத்தில் வழங்கும் : முதலான சொற்கள் தூப்பி-குவார்னி மொழிவழி பெற்றதாகும். அறிவியலில் தென் அமெரிக்க எறும்புண்ணிக்குப் பயன்படும் தமண்டுவா (Tamandua) என்னும் சொல்லும் தூப்பி-குவார்னி மொழியில் இருந்து பெற்றதே.
வெளி இணைப்புகள்
பகுப்பு:தூப்பி-குவரானி மொழிகள் பகுப்பு:மொழிக் குடும்பங்கள் பகுப்பு:பிரேசில் பகுப்பு:பொலிவியா
நங்கானா சாகிபு
நங்கானா சாகிபு, (பஞ்சாபி: சமசுகிருதம்: குர்முகி: ਨਨਕਾਣਾ ਸਾਹਿਬ), நகரம், பாகிஸ்தானின், பஞ்சாப் மாநிலத்தின், நான்கானா சாகிப் மாவட்டத்தின் தலைமையிடமாக உள்ளது. இந்நகரில் பிறந்த, சீக்கிய சமயத்தின் முதல் குருவான, குருநானக்கின் நினைவாக இந்நகருக்கு பெயரிடப்பட்டுள்ளது. அவர் நினைவாக இந்நகரில் எழுப்பப்பட்ட நங்கானா சாகிபு குருத்துவாராவிற்கு, அனைத்துலக சீக்கியர்கள் ஆண்டுதோறும் குருநானக் பிறந்த நாளில், புனிதப் பயணம் மேற்கொள்கிறார்கள். .
போக்குவரத்து
அமிர்தசரசிலிருந்து, பாகிஸ்தானில் உள்ள   நங்கானா சாகிபு  நகரத்திற்கு பேருந்து வசதி உள்ளது.
வெளி இணைப்புகள்
பகுப்பு:சீக்கியம் பகுப்பு:பாகிஸ்தான் நகரங்கள்‎ பகுப்பு:குருத்துவார்கள்
கிறிஸ்டோபர் ஆல்பர்ட் சிம்ஸ்
கிறிஸ்டோபர் ஆல்பர்ட் சிம்ஸ் (பிறப்பு அக்டோபர் 21, 1942) ஒரு அமெரிக்க பொருளியலாளர் மற்றும் பருப்பொருளியலாளர். தற்போது இவர் பிரின்ஸ்டன் பல்கலைகழகத்தில் பேராசிரியாராக உள்ளார். தாமஸ் ஜான் சார்ஜெண்ட் உடன் இணைந்து கிறிஸ்டோபர் சிம்ஸ் பருப்பொருளியல் விளைவுகள் மற்றும் காரணிகள் குறித்த அனுபவ ஆராய்ச்சிக்காக 2011 ஆம் ஆண்டிற்கான பொருளாதாரத்திற்கான நோபல் பரிசு பெற்றார்.
வாழ்க்கை
சிம்ஸ் வாசிங்டன், டி. சி. யில் பிறந்தார். அவரது தந்தை ரூத் போடுமேன், ஜனநாயக கட்சியின் அரசியல்வாதி. ரூத் ஒரு ஆங்கில மற்றும் வடக்கு ஐரிஸ் வம்சாவழியில் வந்தவர். அவரது தாய் பாதி யுதராகவும் மற்றும் பாதி ஆங்கில கலப்பு வம்சாவழியாகவும் இருந்தார். அவருடைய மாமா மார்க் லிசர்சன் யேல் பொருளாதார நிபுணராக இருந்தார். சிம்ஸ் 1963 ஆம் ஆண்டில் ஹார்வார்டு பல்கலைகழகத்தில் கணிதத்தில் பட்டம் பெற்றார். 1968 ஆம் ஆண்டு ஹார்டுவிக் மேற்பார்வையில் ஹார்வார்டில் சிம்ஸ் தனது முனைவர் பட்டம் (PhD) பெற்றார். அவர் 1963-64 இடைபட்ட காலப்பகுதியில் கலிபோர்னியா பல்கலைக்கழகத்தில் பட்டதாரி மாணவராகவும் இருந்தார். அவர் ஹார்வர்டு, யேல் பல்கலைக்கழகத்திலும், 1999 ஆம் ஆண்டு முதல், பிரின்ஸ்டன் நிறுவனத்திலும் ஆசிரியராக இருந்தார்.
அவர் மினசொட்டா பல்கலைக்கழகத்தில் தனது நீண்டகால வாழ்வை கழித்தார், அங்கு 1970 முதல் 1990 வரை ஆசிரியராக இருந்தார். சிம்ஸ் பொருளாதார சமூகத்தில் 1974 இல் இருந்து உறுப்பினராக உள்ளார், அமெரிக்க அறிவியல் மற்றும் கலை கழகத்தில் 1988 ஆம் ஆண்டு முதல் உறுப்பினராகவும், தேசிய அறிவியல் கழகத்தில் 1989 இல் இருந்து உறுப்பினராகவும் உள்ளார்.
மேற்கோள்கள்
பகுப்பு:1942 பிறப்புகள் பகுப்பு:நோபல் பொருளியற் பரிசு பெற்றவர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
எ-கலப்பை
தமிழா எ-கலப்பை (இகலப்பை; eKalappai என்றும் அறியப்படுகிறது) எனப்படும் மென்பொருள் ( கலப்பை என்ற சொல்லுக்கு பொருள்: ஏர் கருவி வகைகளில் ஒன்று. கலப்பை எனும் கருவி நிலத்தின் மேற்புறத்தைக் கீறி உழவு செய்ய பயன்படும். "எறும்புகள்" எனப்படும் அமைப்பின் கலப்பை அல்லது இலத்திரனியற் கலப்பை.) தமிழில் கணினியில் உள்ளீடு செய்யப் பயன்படும் ஒன்று. இது ஒருங்குறி மற்றும் தகவற் பரிமாற்றத்திற்கான தமிழ் நியமக் குறியீட்டு முறைகளை ஆதரிக்கின்றது. இது கீழ்வரும் விசைப் பலகை அமைப்புக்களில் கிடைக்கின்றது
இம் மென்பொருள் XP/விண்டோஸ் விஸ்டா இயங்குதளங்களில் இயங்கவல்லது. இணையத்தில் மற்றும் கூகிள் டாக் மற்றும் விண்டோஸ் லைவ் மெசன்ஜர் தூதுவர்களூடாக இணைய உரையாடல்கள் செய்யமுடியும். தமிழா எ-கலப்பை மென்பொருளானது பதிவிறக்கம் செய்யக்கூடியது.
இது GNU GPL உரிமத்தின் கீழ் வெளியிடப்பட்ட ஒரு கட்டற்ற மென்பொருள். இந்த மென்பொருளின் தற்போதைய பதிப்பு: 3.0
உசாத்துணைகள்
பகுப்பு:தமிழ்க் கணினி உள்ளீடு மென்பொருள்கள்
டேவிட் கிளார்க்
'டேவிட் கிளார்க், ( David Clark ), பிறப்பு: சனவரி 7 1919),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 75 முதல்தர துடுப்பாட்டப் போட்டிகளில் கலந்து கொண்டுள்ளார். 1946-1951 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் கிளார்க் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1919 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:2013 இறப்புகள்
அளவை
அளக்கப்படும் பாங்கு அளவை எனப்படும். பொருள், இடம், காலம், கருத்து என்பவை அளக்கப்படும் பொருள்கள். அனைத்துக்கும் பயன்படுவது எண்ணல் அளவை.
பொருளை உரு, வண்ணம், வடிவு என்னும் கண்ணோட்டத்தில் அளக்கின்றனர். திடப்பொருள், திரவப்பொருள், ஆவிப்பொருள் என்பன பொருள்களின் உருவம். முகத்தல் அளவை, நிறுத்தல் அளவை, அமுக்க அளவை போன்றவை இதற்குப் பயன்படுகின்றன. கருமை, வெண்மை, செம்மை, பசுமை, மஞ்சள், ஊதா முதலானவை பொருளின் வண்ணங்கள். உருண்டை, கூர்மை போன்றவை வடிவ அளவைகள். வெப்பம், அழுத்தம், அணுத்திறள் முதலானவை இக்கால அறிவியல் அளவைகள். இடமானது தொலைவு, பரப்பளவு ஆகிய கோணங்களில் அளக்கப்படும். கால அளவை நாளை மையமாகக் கொண்டது. ஒரு நாளைக் கூறு போட்டும், கூட்டியும் இதனை அளக்கிறோம். மேலும் எண்ணத்தை 10, 8, 6 என்று பாகுபடுத்தி அளக்கும் முறைமை பற்றி மணிமேகலை நூல் குறிப்பிடுகிறது.
மேற்கோள் குறிப்பு
பகுப்பு:பக்கவழி நெறிப்படுத்தல் பகுப்பு:அளவியல்
காக்கிவாடன்பட்டி சக்கதேவி அம்மன் கோயில்
காக்கிவாடன்பட்டி சக்கதேவி அம்மன் கோயில் தமிழ்நாட்டில் விருதுநகர் மாவட்டம், காக்கிவாடன்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் பொங்கல் முக்கியத் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீர்க் கரடி
மெதுநடையன் (Tardigrade) அல்லது பாசி பன்றிக்குட்டி என்பது ஒரு நுண் விலங்குகள் இனத்தைச் சார்ந்த நீரில் வாழும் விலங்கு ஆகும். இதை வெறுங்கண்ணால் பார்க்க இயலாது நுண்நோக்கி உதவியுடன்தான் இதைப் பார்க்க முடியும். இவை அரை மில்லி மீட்டர் அளவுவரை இருக்கும், விதி விலக்காகச் சில நீர்க்கரடிகள் ஒன்றரை மில்லி மீட்டர் வரை வளரும். இவ்வினத்தை ஜெர்மனி விலங்கியல் நிபுணர் ஜோஹன் ஆகஸ்ட் எப்பிராயீம் சீயோசி என்பவரால் 1773 ஆம் ஆண்டு கண்டுபிடிக்கப்பட்டது. இவை உறைந்து போன குளிரிலும் இனப்பருக்கம் செய்யும் தன்மையைப் பெற்றுள்ளது.
இவற்றுக்கு 8 கால்கள் இருக்கின்றன. ஒவ்வொரு கால்களிலும் நான்கு முதல் எட்டு நகங்கள் வரை இருக்கும். இந்தக் கால்களைக் கொண்டு இது நடந்து வரும் காட்சி கரடி நடப்பது போலவே இருக்கும். இதனால் இவை இப்பெயர் பெற்றன. பாசிகள் மீதும், சிறு சிறு நுண்ணுயிரிகள் மீதும் தன் உடம்பில் இருந்து சுரக்கும் திரவத்தைப் பரப்பி அதனை உணவாக்கிக் கொள்கிறன. உணவும் தண்ணீரும் இல்லாமல் 30 ஆண்டுகள் வரை இவற்றால் உயிர்வாழ முடியும். நீர்ச்சத்து ஒரு சதவீதத்திற்குக் கீழ் குறையும்போதுதான் இவை மரணமடைகின்றன.
இந்த உயிரி 150 டிகிரி செல்சியஸ் வெப்பநிலையிலும் வாழ்கிறது. மேலும் மைனஸ் 200 டிகிரி செல்சியஸ் வெப்ப நிலையிலும் வாழக்கூடியதாக இது உள்ளது. மனிதர்கள் பத்து அலகு அணுக் கதிரிவீச்சலேயே மரணம் அடைவார்கள். ஆனால், இது 5,000 அலகு கதிரியக்கத்தையும் தாங்கக்கூடியதாக உள்ளது. இவை வெயில், மழை, பனி, புயல், தகிக்கும் எரிமலைகள், பனிபடர்ந்த மலைகள், ஆழ்கடல்கள், காற்றே இல்லா வான்வெளி என எல்லா இடங்களிலும் வாழும் தகவமைப்பை பெற்று, உலகம் முழுவதும் இந்த நீர்க்கரடிகள் காணப்படுகின்றன. இமயமலையில் 6,000 மீட்டர் உயரத்தில் பனி உறைந்த பிரதேசத்திலும், ஆழ்கடலில் 4,000 மீட்டர் ஆழத்தில் இவை வாழ்கின்றன. ஆராய்ச்சிக்காகச் சில நீர்க்கரடிகள் வான் வெளியில் ஆய்வாளர்கள் வைத்து, பத்து நாட்களுக்குப் பிறகு மீண்டும் பூமிக்கு எடுத்து வந்தபோது ஒரு நீர்க்கரடி கூட சாகவில்லை. இதனால் இதற்கு ‘வான் கரடி’ என்ற பெயரும் வந்தது.
வெளி இணைப்புகள்
பகுப்பு:பூச்சிகள் பகுப்பு:நீர்வாழ் உயிரினங்கள் பகுப்பு:நுண்ணுயிர்கள்
திருப்பாளூர் மகாதேவர் கோயில்
கேரளத்தின் பாலக்காடு மாவட்டத்தில் உள்ள திருப்பாளூரில் அமைந்துள்ளது திருப்பாளூர் மகாதேவர் கோயில். இது சைவ, வைணவத் தலமாகும். சிவன், விஷ்ணு, கிருஷ்ணன், நரசிம்மர் ஆகியோர் முக்கியக் கடவுள்கள் ஆவர். இங்கு கணபதி, அய்யப்பன், நாகங்கள், அனுமன், சுப்பிரமணியர், பகவதி ஆகிய கடவுள்களின் சிலைகளும் உள்ளன.
புராணக் கதை
வைக்கம், ஏற்றுமானூர், கடுத்துருத்தி ஆகிய இடங்களில் சிவ லிங்கங்களைப் பிரதிஷ்டை செய்தவர் கரப்பிரகாச முனிவர். ஒரு முறை வலதுகையிலும், இடதுகையிலும், காலிலும் மூன்று சிவலிங்கங்களை எடுத்துச் சென்றார். ஒரு தேவதை தோன்றி அவற்றை மூன்று இடங்களில் நிறுவியது. அந்த இடங்களே திருப்பல்லாவூர், அயிலூர், திருப்பாளூர் ஆகியன.
பகுப்பு:பாலக்காடு மாவட்டத்திலுள்ள சிவன் கோயில்கள்
இராயக்கோட்டை ஊராட்சி
இராயக்கோட்டை ஊராட்சி (Rayakottai Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கெலமங்கலம் வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 13088 ஆகும். இவர்களில் பெண்கள் 6370 பேரும் ஆண்கள் 6718 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கெலமங்கலம் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
சட்டமிடுதல் (காண்கலைகள்)
சட்டமிடுதல் (framing) என்பது ஒர் உருவின் காணக்கூடிய அடிப்படைக் கூறுகளை அறிமுகப்படுத்துதல் ஆகும். குறிப்பாக மற்றைய விடயங்களிலிருந்து குறித்த விடயத்தை முன் நிறுத்த காண்கலைகளில் குறிப்பாக ஒளிப்பதிவுவில் கையாளப்படும் ஓர் நுட்பமாகும். சட்டமிடுதல் உருவை அதிக கலையழகுடன் காட்டுவதுடன் பார்வையாரை சட்டமிடப்பட்ட விடயத்தின் மீது பார்வையைக் குவியச் செய்கிறது. இது உருவிற்கு ஆழத்தை வழங்குவதோடு, விடயம் கட்டங்கட்டி அல்லது சட்டமிட்டு காட்ட வேண்டிய தேவை இருப்பின் படத்தை சுவாரசியமுள்ளதாக்குகின்றது.
உசாத்துணை
பகுப்பு:கூட்டமைவு (காண்கலைகள்) பகுப்பு:ஒளிப்படவியல்
மாபெரும் எண்ணெய் நிறுவனங்கள்
thumb|500px|right| மாபெரும் எண்ணெய் நிறுவனங்கள்
உலக அளவில் மிகப் பெரிய ஆறு பன்னாட்டு தனியார் எண்ணெய் நிறுவனங்களை மாபெரும் எண்ணெய் நிறுவனங்கள் என்று பொதுவாகக் குறிப்பர். இவை எந்த ஒரு அரசையும் சாராதவை. இவர்களை எண்ணெய் அரக்கர் (Big Oil) என்று நொசிவாகவும் குறிப்பிடுவது உண்டு.
தொண்ணூறுகளில் கரட்டுநெய் விலை வீழ்ச்சி அடைந்த சமயம் இந்தப் பெரிய நிறுவனங்கள் உருவாக ஆரம்பித்தன. ஏற்கனவே பெரிதாய் இருந்த பெட்ரோலியம் நிறுவனங்கள் பொருளாதார நிமித்தம் ஒன்றோடு ஒன்று இணைந்து மாபெரும் நிறுவனங்கள் ஆகின. தற்போது இந்த நிறுவனங்களுள் பெரியது எக்சான் மோபில் நிறுவனம் ஆகும். இவை ஆறும் சேர்ந்து உலக எண்ணெய் வளத்தில் ஏறத்தாழ 5% கொண்டிருக்கின்றன.
* பகுப்பு:வேதிப் பொறியியல்
கு. க. செல்வம்
'''கு. க. செல்வம்''' (Ku. Ka. Selvam) ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில் ஆயிரம் விளக்கு சட்டமன்றத் தொகுதியில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றதன் மூலமாக தமிழகத்தின் 15ஆவது சட்டமன்றத்திற்குச் சென்றார். இவர் சென்னை, கோடம்பாக்கம், வடபழனி பகுதியில் வசித்து வருகிறார். சென்னை, வடபழனியில் உள்ள அறிஞர் அண்ணா பொதுநல மன்றத்தின் செயலாளராக 2009 ஆம் ஆண்டு முதல் பணியாற்றி வருகிறார். போட்டித் தேர்வுகளுக்கு மாணவர்களை பயிற்றுவிக்கும் பணியிலும் இம்மன்றம் செயல்படுகிறது.
1997 இல் அதிமுகவிலிருந்து திமுகவில் இணைந்தார். அகஸ்டு, 2020-இல் துவக்கத்தில் இவர் பாரதிய ஜனதா கட்சியின் அகில இந்தியத் தலைவர்களை புது தில்லியில் சந்தித்து பேசினார். இதனால் திமுக கட்சியின் தலைமையிடம் இவரிடம் விளக்கம் கேட்டுள்ளதுடன், இவரை கட்சியிலிருந்து தற்காலிக நீக்கியுள்ளது. 2021 மார்ச் மாதம் பாஜகவில் இணைந்தார். 2022 நவம்பர் 27 ஆம் நாள் மீண்டும் திமுகவில் இணைந்து தலைமை நிலைய அலுவலக செயலாளராகப் பதவி பெற்றார்.
வெளி இணைப்புகள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
சந்தனப்பட்டி கன்னிமார் கோயில்
சந்தனப்பட்டி கன்னிமார் கோயில் தமிழ்நாட்டில் அரியலூர் மாவட்டம், சந்தனப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யூதம்
thumb|வெள்ளி பெட்டிக்குள், கையால் எழுதப்பட்ட தோரா புத்தகம். யூத கலை மற்றும் வரலாறு அருங்காட்சியகம், பாரிஸ், பிரான்சு. thumb|250x250px|எபிரெயு வார்த்தை ஸோக்கிரினு (zokhreinu) பொறிக்கப்பட்டுள்ள கண்ணாடி நினைவகத் தட்டுப்படுத்தி - நம்மால் நினைவு கூரப்படுவது thumb|250x250px|[[மாக்கடோனியக் குடியரசு|மாக்கடோனியக் குடியரசின் 19 ஆம் நூற்றாண்டைச் சார்ந்த வெள்ளி ஹனுக்கா மெனோரா (Hanukkah menorah)]] யூதம் (Judaism, எபிரேயம்:, "யெகுதா" (Yehudah)) என்பது யூத இன மக்களின் சமயம் ஆகும். இது யூதர்களுடைய சமயம், மெய்யியல், பண்பாடு மற்றும் வழிமுறை ஆகியவற்றை உள்ளடக்கியது. ஒரு கடவுட் கொள்கை உடைய பண்டைய ஆபிரகாமிய சமயமான இது தோராவை அடித்தளமாகக் கொண்டுள்ளது. இஸ்ரயேல் மக்களிடம் கடவுள் ஏற்படுத்திய உடன்படிக்கையே யூத மதம் என்று யூதர்கள் கருதுகின்றனர். தோரா என்பது டனாக் அல்லது எபிரேய வேதாகம என்ற பெரிய உரையின் ஒரு பகுதியாகும். மேலும், மிட்ராஷ் மற்றும் தல்மூத் போன்ற பாரம்பரியமும், வாய்வழி தொகுப்புகளும் அடங்கிய துணை நூல்களும் உள்ளன. உலகம் முழுவதும் 14.5 மற்றும் 17.4 மில்லியன் பின்பற்றுபவர்களைக் கொண்ட யூத மதம் உலகின் பத்தாவது பெரிய சமயமாக இருக்கிறது.
மரபுவழி யூதமானது, தோரா யூத சட்டங்கள் தீர்க்கமானவை, யூதர்கள்  தெய்வீகமானவர்கள், யூதம் நித்தியமானது, யூதம் மாற்ற முடியாதது, யூதம் நிலைபேறுடையது,  யூத கொள்கைகளை அனைவரும் பின்பற்ற வேண்டும் என்று கூறுகிறது. பழமை விரும்புகிற மற்றும் சீர்திருத்த யூதம் என்பது மிகவும் தாராளமயமானது.
யூத மதத்தின் தேவைகளுக்கு, பழமை விரும்புகிற யூதம், சீர்திருத்த யூதத்தை விட அதிக அளவு "பாரம்பரிய" விளக்கம் அளித்து ஊக்குவிக்கிறது. சீர்திருத்தங்களின் அடிப்படையில், யூத சட்டத்தை பொது வழிகாட்டுதலின் தொகுப்பாக பார்க்க வேண்டும். அனைத்து யூதர்களுக்கும் உரிய கட்டுப்பாடுகள் மற்றும் கடமைகளின் தொகுப்பாக மட்டுமே கருதக் கூடாது. வரலாற்று ரீதியாக, சிறப்பு நீதிமன்றங்கள் யூத சட்டத்தை நடைமுறைப்படுத்தின. தற்கால நீதிமன்றங்கள் யூத மதத்தின் சட்டங்களை தன்னார்வ அடிப்படையில் செயல்படுத்துகின்றன. இறையியல் மற்றும் சட்ட விவகாரங்கள் குறித்த அதிகாரத்தை எந்த ஒரு நபரோ அல்லது நிறுவனமோ தன் உடைமையாக்கிக்கொள்ள முடியாது. புனித நூல்கள் மற்றும் யூதசட்ட வித்தகர்கள், யூதகுருக்கள் மற்றும் யூத அறிஞர்கள் ஆகியோர், சட்ட விளக்கம் மற்றும் பயன்பாடுகளை விளக்குகின்றார்கள்.
யூத மதத்தின் வரலாறு 3,000 ஆண்டுகளுக்கு மேலாகப் பரவியுள்ளது. வெண்கலக் காலத்தில், மத்திய கிழக்கு நாடுகளில், யூதம் ஒரு கட்டமைக்கப்பட்ட மதமாக வேரூன்றியது. யூதம், ஒரு கடவுட் கொள்கை கொண்ட பழமை வாய்ந்த மதங்களில் ஒன்றாகக் கருதப்படுகிறது. எபிரேயர் மற்றும் இசுரயேலர் களைக் குறிக்கும் விதம்:
* எபிரேய வேதாகமம் புத்தகத்தில், யூதர்கள்.
*  மற்ற புத்தகங்களில் யூதர்கள் என்ற வார்த்தைக்குப் பதிலாக "இஸ்ரேல் நாட்டின் பிள்ளைகள்".
யூத மதத்தின் நூல்கள், மரபுகள் மற்றும் மதிப்புகளால் வசப்படுத்தப்பட்ட பிற மதங்கள்:
*  ஆபிரகாமிய சமயங்கள்
*  இசுலாம்
*  பகாய் சமயம்.
யூத மதத்தின் பல அம்சங்களும் நேரடியாகவோ அல்லது மறைமுகமாகவோ மதச்சார்பற்ற மேற்கத்திய நன்னெறிகளையும், சிவில் சட்டங்களையும் தாக்கின. ஹீப்ராயிசம் முக்கிய காரணியாகக் கருதப்படக் காரணங்கள்:
*  மேற்கத்திய நாகரிகம், எலனியக் காலம் வளர்ச்சி அடைந்தது
* யூதவியல் வளர்ச்சி
*  கிறிஸ்தவத்தின் தாய் மதம்
*  கிறிஸ்தவ சகாப்தத்தில் மேற்கத்திய இலட்சியங்கள் மற்றும் அறநெறிகள் கணிசமாக வடிவமைக்கப்பட்டன.
யூதர்கள் சாதி ஒழிப்புக் குழுவைச் சேர்ந்தவர்கள். யூதர்களாகப் பிறந்தவர்கள் மற்றும் யூத மதத்துக்கு மாறியவர்கள் மட்டுமே முதன்மைப்படுத்தப்பட்டனர். 2015 ஆம் ஆண்டில், உலக மக்கள் தொகையில் யூதர்களின் எண்ணிக்கை 14.3 மில்லியனாக இருந்தது. இது மொத்த உலக மக்கள் தொகையில் 0.2% ஆகும்.
43% யூதர்கள் இசுரேலில் வசிக்கின்றனர். 43% யூதர்கள் அமெரிக்க ஐக்கிய நாடுகளில் வசிக்கின்றனர். மீதமுள்ளவர்களில், பெரும்பாலானோர் ஐரோப்பாவில் வசிக்கின்றனர். எஞ்சியுள்ள சிறுபான்மை குழுக்கள், தென் அமெரிக்கா, ஆசியா, ஆப்பிரிக்கா மற்றும் ஆஸ்திரேலியா ஆகிய நாடுகளில் பரவலாக வசிக்கின்றனர்.
பழமைவாத யூதம்
2018ம் ஆண்டில் 14% அமெரிக்க யூதர்கள் பழைவாத இயக்கத்துடன் இணைந்துள்ளனர். இது யூத சட்டத்தை உருவாக்கும் கட்டமைப்பிற்குள் மாற்ற வேலை செய்யும் ஒரு பரந்த இயக்கம். பழமைவாத யூதர்களிடையே மகத்தான அனுசரிப்பு உள்ளது. பழமைவாத யூதம், யூதச் சட்டத்தை கட்டாயமாகப் பார்க்கிறது. பழமைவாத யூத ஜெப ஆலயங்கள் எபிரேயம் அல்லது குறைவான பாரம்பரிய வழிபாட்டு முறைகளைக் கொண்டிருக்கும். சமத்துவமாக இருக்கலாம் அல்லது இல்லாமலும் இருக்கலாம். மேலும் பலவிதமான நம்பிக்கைகள் மற்றும் நடைமுறைகளைக் கொண்ட உறுப்பினர்களைக் கொண்டிருக்கலாம்.
மரபுவழி யூதம்
மரபுவழி யூத மதம் சுமார் 10% அமெரிக்க யூதர்களால் பின்பற்றப்படுகிறது மற்றும் நவீனத்துவத்துடன் பல்வேறு நிலைகளில் ஈடுபாடு கொண்ட பிரிவுகளைக் கொண்டுள்ளது. இந்த இயக்கத்தில் நவீன மரபுவழி யூதர்கள் உள்ளனர். அவர்கள் நவீன உலகத்துடன் முழுமையாக ஈடுபடுகிறார்கள். மேலும் மதச்சார்பற்ற வாழ்க்கை முறைகளுக்கு அவர்களின் வெளிப்பாட்டைத் தவிர்க்க அல்லது குறைக்கக்கூடிய குழுக்களையும் உள்ளடக்கியது.
மறுகட்டமைப்புவாத யூதம்
மறுகட்டமைப்புவாத யூத மதம், யூத மதத்தை ஒரு வளரும் யூத நாகரீகமாக பார்க்கிறது. மதத்தை அந்த நாகரீகத்தின் மையமாக கொண்டுள்ளது. யூதர்கள் தேர்ந்தெடுக்கப்பட்ட மக்கள் என்ற கருத்தை அவர்கள் நிராகரித்து, அவர்களின் சித்தாந்தத்தை பிரதிபலிக்கும் ஆசீர்வாதங்களையும் பிரார்த்தனைகளையும் உருவாக்கியுள்ளனர்.
சீர்திருத்த யூதம்
சீர்திருத்த யூத மதம் இன்று அமெரிக்காவில் மிகவும் பிரபலமான யூதப் பிரிவாகும். இந்த இயக்கம் முகாம்கள், இளைஞர் குழுக்கள், பல ஜெப ஆலயங்கள் மற்றும் பல யூத சமயப் பள்ளிகளை நடத்துகிறது.
புதுப்பிக்கப்பட்ட யூதம்
புதுப்பிக்கப்பட்ட யூதம், பழமைவாதம் யூதம் அல்லது மரபுவழி யூதம் போன்ற ஒரு முறையான பிரிவாக கருதப்படவில்லை. இது அனைத்து மதப்பிரிவுகளிலிருந்தும் யூதர்கள் மற்றும் இணைக்கப்படாத யூதர்கள், கிழக்கு மதங்களில் ஆன்மீக வீடுகளைக் கண்டறிந்த யூதர்கள் மற்றும் யூதர்கள் அல்லாதவர்களை அரவணைக்கும் ஒரு இயக்கம் ஆகும்.
மனிதநேய யூதம்
மனித நேய யூதம் 1963ஆம் ஆண்டு ரப்பி ஷெர்வின் ஒயின் என்பவரால் நிறுவப்பட்டது. இந்த இயக்கம் யூத மக்களின் வரலாறு, பண்பாடு, நூல்கள், இசை, கலை, உணவு, சடங்குகள் மற்றும் நடைமுறைகள் என வரையறுக்கின்றனர்.
பண்புகள் வரையறை
பிற கடவுள்களைப் போலன்றி, எபிரெயர் கடவுள், கூறுபடா  ஒற்றையராகவும் தனித்தவராகவும் சித்தரிக்கப்படுகிறார். மாறாக, எபிரேய கடவுளுக்கு, மற்ற கடவுட்களுடன் உறவு இல்லை. ஆனால் அவர், உலகோடும், குறிப்பாக தான் படைத்த மக்களோடும் முக்கிய உறவுகள் வைத்துள்ளார். இவ்வாறு யூத மதவாதம் தார்மீக ஒரு கடவுட் கொள்கையுடன்  தொடங்குகிறது. இது கடவுள் ஒருவரே என்றும், அவர் மனிதகுலத்தின் செயல்களைப் பற்றி அக்கறை கொள்வதாகவும் கூறுகிறது. எபிரெயு பைபிள் டனாகின்படி, ஆபிரகாமுக்கு ஒரு பெரிய தேசத்தை உண்டாக்கித் தருவதாக கடவுள் அவருக்கு உறுதியளித்தார். பல தலைமுறைகளுக்குப் பிறகு, ஒரே ஒரு கடவுளை நேசிக்குமாறும், அவரையே வணங்குமாறும் இசுரயேலருக்கு அவர் கட்டளையிட்டார். அதாவது, யூத தேசம் உலகிற்கான கடவுளுடைய அக்கறையை பேணுவதாகும். யூத மக்கள் ஒருவரையொருவர் நேசிக்க வேண்டும் எனக் கட்டளையிட்டார். அதாவது, யூதர்கள் கடவுளுடைய அன்பை மக்களுக்குப் பிரதிபலிக்க வேண்டும். இந்த இரண்டு கட்டளைகள் கடவுளின், 613 கட்டளைகளில், பிரதான கட்டளைகளாகும். இந்த உடன்படிக்கை (விவிலியம்) மற்றும் சார்ந்த சட்டங்கள் யூதம் மதத்தின் அடிப்படையாகும்.
யூத விடுமுறை நாட்கள்
யூத நாட்காட்டிகளில், யூதர்களுக்கான சிறப்பு விடுமுறை நாட்கள் குறிப்பிடப்பட்டுள்ளன. அவை யூத வரலாற்று நிகழ்வுகளைக் குறிக்கின்றன. அவை, படைப்பு, வெளிப்பாடு மற்றும் மீட்பு போன்ற, கடவுளுக்கும் உலகத்திற்கும் இடையிலான உறவை கருப்பொருள்களாகக் கொண்டுள்ளன. [[படிமம்:Bukharan2.jpg|thumb|யூதர்கள் சுக்கோட் கொண்டாடுவது, சி. 1900. யூத கலைக்களஞ்சியம் (1901 முதல் 1906 வரை) எனும் நூலிலிருந்து:
இப்போது பொதுக் களத்தில் உள்ளது.
புகாரான் (Bukharan) 2 ]] ஓய்வு நாள்:
ஓய்வு நாள் அல்லது ஷப்பத் (Shabbat) என்பது யூத சமயத்தைப் பொறுத்தவரை ஏழாவது நாள் ஆகும். ஆறு நாட்களில் உலகைப் படைத்த கடவுள் ஏழாம் நாள் ஓய்வு எடுத்ததை இது அடிப்படையாகக் கொண்டுள்ளது. ஓய்வு நாள் வெள்ளிக்கிழமை சூரிய மறைவிலிருந்து சனிக்கிழமை இரவு வரையிலான காலம் ஆகும். ஓய்வு நாளின் போது, யூதர்கள் மெலகாஹ் (melakah) எனும் 39 பிரிவுகளின் கீழ் வரும் எந்த செயல்களிலும் ஈடுபட தடை செய்யப்பட்டுள்ளது. உண்மையில், ஓய்வு நாளின் போது, தடை செய்யப்பட்ட நடவடிக்கைகள் வழக்கமான பொருளில் "வேலை" எனக் கருதப்படுவது இல்லை. தடை செய்யப்பட்ட வேலைகளில் சில, தீ மூட்டுதல், விளக்கு எரித்தல், பணம் பயன்படுத்துதல், பொது திரளம் சுமத்தல், போன்றவை ஆகும்.
மூன்று புனிதப் பயணத் திருவிழாக்கள்
சாக்ஜிம் (chaggim) எனப்படும் யூத புனித நாட்கள், யூத வரலாற்றில் முக்கிய நிகழ்வுகளைக் குறிப்பிடுகின்றன. அவை, யூத மதத்தின் மூன்று முக்கிய திருவிழாக்கள், சுக்கட் (Sukkot), பாஸ்கா (Passover) மற்றும் சாவ்வுட் (Shavuot) ஆகியவை ஆகும். இவை "ரெகலிம்-regalim" என்னும் சமயத்துறைத்தலைமைக் கோட்பாடுகளின் அடிப்படையில் தோற்றுவிக்கப்பட்டவை ஆகும்.
உயர் புனித நாட்கள்
யமிம் நொரைம் (Yamim Noraim) அல்லது "பயபக்தி  நாட்கள்" எனப்படுபவை 'தீர்ப்பு' மற்றும் 'மன்னிப்பு' ஆகியவற்றைச் சுற்றியுள்ள கோட்பாடுகளின் அடிப்படையிலான உயர் புனித நாட்கள் ஆகும். அவற்றுள் முக்கியமானவை:
1. ரோஷ் ஹஷானா (Rosh Hashanah)
2. யோம் கிப்பூர் (Yom Kippur)